རླངས་སྣུམ་གྱི་གློག་འདོན་འཕྲུལ་འཁོར་ཞིག་ལ་བརྟེན་ནས་ལྷ་ཁང་དུ་འོད་བསྐྱེད་རྗེས།ལྷ་ཁང་གི་ད་ལྟའི་གནས་སྟངས་དང་།དེ་ཐོག་མར་བཞེངས་སྐབས་བཟོ་སྐྲུན་གྱི་ཐབས་ལམ་དང་རྒྱུ་ཆ་གང་སྤྱད་ལ་ཞིབ་འཇུག་བྱེད་པ་བརྒྱུད་གྱང་ཐག་ཉམས་གསོའི་ལས་ཀའི་མགོ་བརྩམས་པ་རེད།སྒ་ལེན་སྟེང་མགོན་ཁང་ནི་སྲོལ་རྒྱུན་གྱི་ཐབས་ལམ་སྤྱད་ནས་བཞེངས་འདུགམགོན་ཁང་གི་རྩིག་གྱང་ནི་འཇིམ་པ་དང་རྩྭ་ལྡུམ་བསྲེས་ཏེ་བཟོས་འདུག་ལ།རྩྭ་ལྡུམ་བསྲེས་པའི་འཇིམ་པ་དེ་བང་རིམ་བང་རིམ་བྱས་ཏེ་བསྐུས་ནས་མཐུག་ཚད་སྨིས་གཅིག་ཙམ་ཡོད་པའི་མཁར་གྱང་སྲ་མོ་ཞིག་ཏུ་བསྐྲུན་འདུགགྱང་ངོས་དེ་ཐང་ག་བཞེངས་སར་གྲ་སྒྲིག་བྱེད་ཆེད།ཐོག་མར་སྟེང་དུ་རྫ་བཟོའི་གྲུབ་ཆ་གཙོ་བོ་ཡིན་པའི་ཀའོ་ལིང་ས་དཀར་སྲབ་མོ་བྱུགས་པ་དང་།དེ་རྗེས་ཆུ་རྡོས་ངོས་འཇམ་པོར་བརྡར་ནས་རི་མོ་འབྲི་སར་རན་པ་བཟོ་ཡི་ཡོད།